Lineage

Lineage () – viduramžių maginės fantastikos daugelio žaidėjų interneto žaidimas vaidmenimis (MMORPG), išleistas 1998 m. rugsėjo 3 d. Pietų Korėjos kompanijos „NCsoft“. Populiariausias Korėjoje, taip pat galimos kinų, japonų ir anglų kalbos versijos. Žaidimą suprojektavo Jake Song, kuris prieš tai projektavo kitą korėjiečių MMORPG žanro žaidimą – „Nexus: The Kingdom of the Winds“.

„Lineage“ savo 2D grafikos savybėmis yra panašus į „Ultima Online“ (1997) ir „Diablo II“ (2000).

2003 m. pasirodė „Lineage II“, kur veiksmas vyksta 150 metų prieš „Lineage“.

 Apžvalga 

„Lineage“ struktūros, pabaisų bei daiktų sistema buvo „pasiskolinta“ iš „NetHack“ ir buvo pridėta MMO elementų.

Žaidėjai gali rinktis iš penkių galimų klasių: elfo (), tamsiojo elfo (), riterio (), princo () ar burtininko (). Princas yra vienintelė klasė žaidime, kuri gali vadovauti kruvinam susitarimui („Lineage“ terminu – gildija arba klanas). Tamsieji elfai buvo įdėti į žaidimą kiek vėliau nei kitos klasės.

Veiksmas sukasi apie unikalią šio žaidimo savybę – pilies apgultį (). Užėmus pilį, galima apmokestinti artimiausiuose miesteliuose esančiose parduotuvėse parduodamus daiktus ir taip užsidirbti pelno. Žaidime vaizduojami klasikiniai RPG elementai, primenantys „Dungeons & Dragons“, tokie kaip pabaisų žudymas ar užduočių įvykdymas norint gauti grobio () ir patirties taškų, pakelti veikėjo lygį ir bruožus (charizmą, jėgą, išmintingumą ir t. t.) bei veikėjo būseną (neutralus, nedrausmingas ar drausmingas). Miestų sargybiniai ir pabaisos reaguoja priklausomai nuo to, kokios būsenos yra veikėjas – dažniausiai būna agresyvūs ir puola iš toli, jei veikėjas nedrausmingas.

PvP sistema plačiai naudojama. Galima kovoti bet kur ir bet kada, išskyrus saugiose zonose, pvz., miestuose. Įstojant į klaną () žaidėjai gauna teisę dalyvauti pilies apgultyje arba karuose su kitais klanais.

 Abonentų istorija 
NCsoft pranešė, kad „Lineage“ vienu metu turėjo daugiau kaip tris milijonus abonentų,MMOGChart Subscribers. daugiausia Korėjoje.

2008 m. balandį „Lineage“ turėjo per 1 mln. aktyvių abonentų.MMOGChart Subscribers. Palyginimui, „World of Warcraft“ turėjo apie 11,5 mln. aktyvių abonentų.

 „Lineage“ kilmė 
Pavadinimas „Lineage“ kilo iš to paties pavadinimo komiksų, sukurtų Shin Il-sook, ir „Lineage“ serveriai buvo pavadinti tų komiksų herojų vardais. Tai pasaka apie princą, kuris atsiima jam teisėtai priklausantį sostą iš uzurpatoriaus rankų. Tik pasirodžius žaidimui, jis gana tiksliai atitiko originaliąją istoriją, tačiau vėliau, kūrėjams pridedant naujų savybių istorijos gerokai skyrėsi.

 Šaltiniai 

Kategorija:1998 kompiuteriniai žaidimai
Kategorija:MMORPG
Kategorija:Fantastiniai kompiuteriniai žaidimai